Document ID: 32002R1223

Komisijas Regula (EK) Nr. 1223/2002
(2002. gada 8. jūlijs)
par atsevišķu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 969/2002 [2], jo īpaši tās 9. pantu,
tā kā:
(1) Lai nodrošinātu Regulas (EEK) Nr. 2658/87 pielikumā pievienotās kombinētās nomenklatūras vienotu piemērošanu, ir vajadzīgi pasākumi attiecībā uz šās regulas pielikumā minēto preču klasifikāciju.
(2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz to vai pievieno tai papildu apakšnodaļas, un ir izveidota ar īpašiem Kopienas noteikumiem, lai piemērotu tarifa vai citus pasākumus, kas saistīti ar preču tirdzniecību.
(3) Atbilstoši minētajiem vispārīgajiem noteikumiem šās regulas pielikumā izklāstītās tabulas 1. ailē aprakstītās preces ir jāklasificē ar tabulas 2. ailē norādītajiem KN kodiem, atbilstīgi 3. ailē noteiktajam pamatojumam.
(4) Būtu lietderīgi, ja saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šai regulai, tās turētājs varētu turpināt izmantot trīs mēnešus, ievērojot 12. panta 6. punktu Padomes Regulā (EEK) Nr. 2913/92 (1992. gada 12. oktobris) par Kopienu Muitas kodeksa izveidi [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4].
(5) Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Preces, kas aprakstītas šā pielikuma tabulas 1. ailē, kombinētajā nomenklatūrā klasificē ar KN kodu, kas norādīts minētas tabulas 2. ailē.
2. pants
Uz saistošu izziņu par tarifiem, ko izdevušas dalībvalstu muitas iestādes, bet kas neatbilst šās regulas noteikumiem, var saskaņā ar Regulas (EEK) Nr. 2913/92 12. panta 6. punkta noteikumiem turpināt atsaukties vēl trīs mēnešus.
3. pants
Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 8. jūlijā

Labels: 3
17
6